[{"text_idx": "#000000", "text": "Hemeretzigarren mendean Gamazada deitu nafarren matxinada gogoratzen didate egun haietan Bretainako baserritar txapel gorridunek egindako manifestazioek eta ekintzek. 1675 garren urtean Frantziako erregearen aurka altxatu ziren herkideak bezalaxe, txapel gorri batez burua estalirik Ekotasa deitu zerga berriaren aurka, altxatu dira Bretoinarrak. Tankera honetako herri altxamenduak eta Frantziako lurralde guztietan gertatu ziren Jacquerie bezalako matxinadak oso gutxi aipatu dira eskoletako historia liburuetan, eta gaurko Pariseko gobernuak ekotasa dela eta beste istiluak gerta litezen beldur da, bereziki Euskal Herrian eta Probenzan. Jadanik gertatu ziren ekintza batzuk Landeetako bideetan."}, {"text_idx": "#000001", "text": "Hainbeste istilu gertatuz gero behin behineko baztertu du oraingo gobernu sozialistak, aurrekoak pentsatu zuen ekotasa. Bainan ekotasa betirako baztertuko dutela susmorik badagoke. Kontutan hartu behar da, ekotasaren karira, kamioak neurtu eta kontatzeko tresna garestiak eraiki dituztela, eta egindako inbestimentua ezertarako egin izana gaitzets dezakeela Frantziako Kontuen Korteak. Jadanik ekotasaren kudeaketa eginen zuen empresa pribatu batek kontuak eskatzen dizkio Frantziako gobernuari."}, {"text_idx": "#000009", "text": "Ekotasaren beste akatsa dohainik diren autobideetatik kamioek tasa horren ez pagatzean datza. Frantzian erabiltzen diren autobiden geihenetan pagatzen den ber, ekotasa ez pagatzeko garraiolariek haiek erabiliko dituzte orduan; ondorioz, distantzia luzeetan barnako elikagaien eta beste ekoizpen garraioa tasarik gabe izanik, garraioa beraren preziorengatik konsumitzaileak gehiago pagatu beharko du eta naski kutsadura handiago izanen da. Aldiz bertatik bertarako garraioa, errepidetatik eta herrialde bideetatik egindakoa , tasa pagatuz, kalteturik izanen da: kilometroko garestiago, eta bertako ekoizpenen saltzeko oztopo finanziero bat izanen da."}, {"text_idx": "#000015", "text": "There are no upcoming events."}]